CELEX: 32016R0324
Language: mt
Date: 2016-03-07 00:00:00
Title: Regolament tal-Kummissjoni (UE) 2016/324 tas-7 ta' Marzu 2016 li jemenda u jikkoreġi l-Anness II tar-Regolament (KE) Nru 1333/2008 tal-Parlament Ewropew u tal-Kunsill dwar l-użu ta' ċerti addittivi tal-ikel permessi fil-kategoriji kollha tal-ikel (Test b'rilevanza għaż-ŻEE)

8.3.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 61/1
               
            REGOLAMENT TAL-KUMMISSJONI (UE) 2016/324
      tas-7 ta' Marzu 2016
      li jemenda u jikkoreġi l-Anness II tar-Regolament (KE) Nru 1333/2008 tal-Parlament Ewropew u tal-Kunsill dwar l-użu ta' ċerti addittivi tal-ikel permessi fil-kategoriji kollha tal-ikel
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (1), u b'mod partikolari l-Artikolu 10(3) tiegħu,
      Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b'mod partikolari l-Artikolu 7(5) tiegħu,
      Billi:
      
                  (1)
               
               
                  L-Anness II tar-Regolament (KE) Nru 1333/2008 jistabbilixxi lista tal-Unjoni tal-addittivi tal-ikel biex jintużaw fl-ikel, u l-kundizzjonijiet tal-użu tagħhom.
               
            
                  (2)
               
               
                  Dik il-lista tista' tiġi aġġornata skont il-proċedura komuni msemmija fl-Artikolu 3(1) tar-Regolament (KE) Nru 1331/2008, jew b'inizjattiva tal-Kummissjoni, jew wara li titressaq applikazzjoni.
               
            
                  (3)
               
               
                  Il-lista tal-Unjoni ta' addittivi tal-ikel ġiet stabbilita abbażi tal-addittivi tal-ikel permessi għall-użu fl-ikel skont id-Direttivi tal-Parlament Ewropew u tal-Kunsill 94/35/KE (3), 94/36/KE (4) u 95/2/KE (5) u wara li ġiet analizzata l-konformità tagħhom mal-Artikoli 6, 7, 8 u 16 tar-Regolament (KE) Nru 1333/2008. Il-lista tal-Unjoni tinkludi l-addittivi tal-ikel abbażi tal-kategoriji tal-ikel li magħhom jistgħu jiżdiedu.
               
            
                  (4)
               
               
                  Minħabba d-diffikultajiet li nħolqu matul it-trasferiment tal-addittivi tal-ikel għas-sistema l-ġdida ta' kategorizzazzjoni stipulata fl-Anness II tar-Regolament (KE) Nru 1333/2008, l-ikel għat-trabi u għat-tfal żgħar ma ġiex ittrasferit mill-Artikolu 2(3)(b) tad-Direttiva 95/2/KE għat-Tabella 1 tal-Parti A tal-Anness II tar-Regolament (KE) Nru 1333/2008. Għandu jiġi żgurat li l-prinċipju ta' trasferiment ma japplikax għal dan l-ikel. Għaldaqstant, dik it-tabella għandha tiġi kkoreġuta biex tinkludi l-ikel għat-trabi u għat-tfal żgħar stipulata fid-Direttiva 2009/39/KE tal-Parlament Ewropew u tal-Kunsill (6), kif ġie sostitwit bir-Regolament (UE) Nru 609/2013 tal-Parlament Ewropew u tal-Kunsill (7).
               
            
                  (5)
               
               
                  Fid-dawl tal-Artikolu 16 dwar l-użu ta' addittivi tal-ikel fl-ikel għat-trabi u għat-tfal żgħar tar-Regolament (KE) Nru 1333/2008, huwa importanti li jiġu ċċarati l-kundizzjonijiet tal-użu tal-addittivi tal-ikel elenkati fil-kategorija tal-ikel 0. “Addittivi tal-ikel permessi fil-kategoriji kollha tal-ikel” tal-Parti E tal-Anness II ta' dak ir-Regolament u li jiġi emendat it-titolu ta' dik il-kategorija.
               
            
                  (6)
               
               
                  Għaldaqstant, il-lista tal-addittivi tal-ikel tal-Unjoni trid tiġi ċċarata biex tirrifletti l-użi kollha skont l-Artikoli 6, 7, 8 u 16 tar-Regolament (KE) Nru 1333/2008.
               
            
                  (7)
               
               
                  Skont l-Artikolu 3(2) tar-Regolament (KE) Nru 1331/2008, il-Kummissjoni għandha titlob l-opinjoni tal-Awtorità Ewropea dwar is-Sigurtà fl-Ikel (“l-Awtorità”) sabiex taġġorna l-lista tal-Unjoni ta' addittivi tal-ikel stabbilita fl-Anness II tar-Regolament (KE) Nru 1333/2008, ħlief meta l-aġġornament inkwistjoni ma jkunx mistenni li jkollu effett fuq saħħet il-bniedem. Minħabba li l-lista tal-Unjoni qed tiġi emendata sabiex tiċċara l-użi li huma diġà koperti mid-Direttivi 94/35/KE, 94/36/KE u 95/2/KE, din l-emenda tikkostitwixxi aġġornament ta' dik il-lista li ma jkunx mistenni li se jħalli effett fuq saħħet il-bniedem. Għaldaqstant, m'hemmx bżonn tintalab l-opinjoni tal-Awtorità.
               
            
                  (8)
               
               
                  L-Anness II tar-Regolament (KE) Nru 1333/2008 għandu għalhekk jiġi emendat u kkoreġut skont dan.
               
            
                  (9)
               
               
                  Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      L-Anness II tar-Regolament (KE) Nru 1333/2008 huwa emendat skont l-Anness ta' dan ir-Regolament.
      Artikolu 2
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-7 ta' Marzu 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 354, 31.12.2008, p. 16.
      
         (2)  ĠU L 354, 31.12.2008, p. 1.
      
         (3)  Id-Direttiva tal-Parlament Ewropew u tal-Kunsill 94/35/KE tat-30 ta' Ġunju 1994 dwar is-sustanzi li jagħtu ħlewwa għall-użu f'oġġetti tal-ikel (ĠU L 237, 10.9.1994, p. 3).
      
         (4)  Id-Direttiva tal-Parlament Ewropew u tal-Kunsill 94/36/KE tat-30 ta' Ġunju 1994 dwar il-kuluri għall-użu fl-ikel (ĠU L 237, 10.9.1994, p. 13).
      
         (5)  Id-Direttiva tal-Parlament Ewropew u tal-Kunsill Nru 95/2/KE tal-20 ta' Frar 1995 dwar l-addittivi tal-ikel għajr kuluri u sostanzi li jagħtu ħlewwa (ĠU L 61, 18.3.1995, p. 1).
      
         (6)  Id-Direttiva 2009/39/KE tal-Parlament Ewropew u tal-Kunsill tas-6 ta' Mejju 2009 dwar l-oġġetti tal-ikel għal użu ta' nutriment partikolari (ĠU L 124, 20.5.2009, p. 21).
      
         (7)  Ir-Regolament (UE) Nru 609/2013 tal-Parlament Ewropew u tal-Kunsill tat-12 ta' Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009 (ĠU L 181, 29.6.2013, p. 35).
      
         ANNESS
         L-Anness II tar-Regolament (KE) Nru 1333/2008 huwa emendat kif ġej:
         
                     1.
                  
                  
                     Wara l-annotazzjoni “12 tiżdied l-annotazzjoni 13 li ġejja fit-Tabella 1 tal-Parti A. Għaġin niexef, għajr għaġin mingħajr gluteina u/jew għaġin maħsub għal dieti ipoprotejċi, skont id-Direttiva 2009/39/KE”:
                     
                                 “13
                              
                              
                                 Ikel għat-trabi u għat-tfal żgħar kif imsemmi fir-Regolament (UE) Nru 609/2013 (*), inkluż l-ikel għal skopijiet mediċi speċjali għat-trabi u għat-tfal żgħar.
                              
                           
               
                     2.
                  
                  
                     Il-Parti E tal-Anness II tar-Regolament (KE) Nru 1333/2008 hija emendata kif ġej:
                     
                                 (a)
                              
                              
                                 it-titolu tal-kategorija tal-ikel “0. Addittivi tal-ikel permessi fil-kategoriji kollha tal-ikel” hija sostitwita kif ġej:
                                 
                                             “0
                                          
                                          
                                             Addittivi tal-ikel permessi fil-kategoriji kollha tal-ikel għajr l-ikel għat-trabi u għat-tfal żgħar, ħlief fejn ikun stipulat speċifikament.”
                                          
                                       
                           
                                 (b)
                              
                              
                                 l-annotazzjonijiet għall-addittivi fil-kategorija tal-ikel “0. L-addittivi tal-ikel permessi fil-kategoriji kollha tal-ikel” huma sostitwiti kif ġej:
                                 
                                              
                                          
                                          
                                             “E 290
                                          
                                          
                                             Diossidu tal-karbonju
                                          
                                          
                                             quantum satis
                                          
                                          
                                              
                                          
                                          
                                             Jista' jintuża fl-ikel għat-trabi u għat-tfal żgħar.
                                          
                                       
                                              
                                          
                                          
                                             E 338 — 452
                                          
                                          
                                             Aċidu fosforiku — fosfati — difosfati — trifosfati- u polifosfati
                                          
                                          
                                             10 000 
                                          
                                          
                                             (1) (4) (57)
                                          
                                          
                                             Ikel fil-forma ta' trab niexef biss (jiġifieri ikel imnixxef matul il-proċess ta' produzzjoni, u taħlitiet minnu), minbarra l-ikel elenkat fit-tabella 1 tal-Parti A ta' dan l-Anness.
                                          
                                       
                                              
                                          
                                          
                                             E 459
                                          
                                          
                                             Beta-ċiklodestrin
                                          
                                          
                                             quantum satis
                                          
                                          
                                              
                                          
                                          
                                             Ikel fil-forma ta' pilloli u ta' pilloli miksija biss, minbarra l-ikel elenkat fit-tabella 1 tal-Parti A ta' dan l-Anness.
                                          
                                       
                                              
                                          
                                          
                                             E 551 — 553
                                          
                                          
                                             Diossidu tas-siliċju — silikati
                                          
                                          
                                             10 000 
                                          
                                          
                                             (1) (57)
                                          
                                          
                                             Ikel fil-forma ta' trab niexef biss (jiġifieri ikel imnixxef matul il-proċess ta' produzzjoni, u taħlitiet minnu), minbarra l-ikel elenkat fit-tabella 1 tal-Parti A ta' dan l-Anness.
                                          
                                       
                                              
                                          
                                          
                                             E 551 — 553
                                          
                                          
                                             Diossidu tas-siliċju — silikati
                                          
                                          
                                             quantum satis
                                          
                                          
                                             (1)
                                          
                                          
                                             Ikel fil-forma ta' pilloli u ta' pilloli miksija biss, minbarra l-ikel elenkat fit-tabella 1 tal-Parti A ta' dan l-Anness.
                                          
                                       
                                              
                                          
                                          
                                             E 938
                                          
                                          
                                             Argon
                                          
                                          
                                             quantum satis
                                          
                                          
                                              
                                          
                                          
                                             Jista' jintuża fl-ikel għat-trabi u għat-tfal żgħar.
                                          
                                       
                                              
                                          
                                          
                                             E 939
                                          
                                          
                                             Elju
                                          
                                          
                                             quantum satis
                                          
                                          
                                              
                                          
                                          
                                             Jista' jintuża fl-ikel għat-trabi u għat-tfal żgħar.
                                          
                                       
                                              
                                          
                                          
                                             E 941
                                          
                                          
                                             Nitroġenu
                                          
                                          
                                             quantum satis
                                          
                                          
                                              
                                          
                                          
                                             Jista' jintuża fl-ikel għat-trabi u għat-tfal żgħar.
                                          
                                       
                                              
                                          
                                          
                                             E 942
                                          
                                          
                                             Ossidu nitruż
                                          
                                          
                                             quantum satis
                                          
                                          
                                              
                                          
                                          
                                             Jista' jintuża fl-ikel għat-trabi u għat-tfal żgħar.
                                          
                                       
                                              
                                          
                                          
                                             E 948
                                          
                                          
                                             Ossiġenu
                                          
                                          
                                             quantum satis
                                          
                                          
                                              
                                          
                                          
                                             Jista' jintuża fl-ikel għat-trabi u għat-tfal żgħar.
                                          
                                       
                                              
                                          
                                          
                                             E 949
                                          
                                          
                                             Idroġenu
                                          
                                          
                                             quantum satis
                                          
                                          
                                              
                                          
                                          
                                             Jista' jintuża fl-ikel għat-trabi u għat-tfal żgħar.”
                                          
                                       
                           
               
            (*)  Regolament (UE) Nru 609/2013 tal-Parlament Ewropew u tal-Kunsill tat-12 ta' Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009 (ĠU L 181, 29.6.2013, p. 35).”